параграф 1 от Регламент (ЕС) No 1307/2013 на Европейския парламент и на Съвета (4) ставката на корекция на директните плащания, определена в съответствие с член 26 от Регламент (ЕС) No 1306/2013, се прилага само за директни плащания, надвишаващи 2 000 EUR, които се отпускат на земеделските стопани през съответната календарна година. Освен това в член 8, параграф 2 от Регламент (ЕС) No 1307/2013 се предвижда, че вследствие на постепенното въвеждане на директните плащания ставката на корекция се прилага за България и Румъния от 1 януари 2016 г., а за Хърватия — от 1 януари 2022 г. Поради това ставката на корекция, която се определя с настоящия регламент, не следва да се прилага спрямо плащанията за земеделските стопани в тези държави членки.
 (5)
 За да се гарантира, че адаптираната ставка на корекция се прилага от датата, на която плащанията към земеделските стопани трябва да започнат да се извършват в съответствие с Регламент (ЕС) No 1306/2013, настоящият регламент следва да се прилага от 1 декември 2014 г.
 (6)
 Адаптираната ставка на корекцията следва да се взема предвид при изчисляването на всички плащания, които се отпускат на даден земеделски стопанин по заявление за помощ, подадено за календарната 2014 година. Следователно от съображения за яснота Регламент за изпълнение (ЕС) No 879/2014 следва да бъде отменен,
 ПРИЕ НАСТОЯЩИЯ РЕГЛАМЕНТ:
 Член 1
 1. За целите на прилагането на корекцията, предвидена в членове 25 и 26 от Регламент (ЕС) No 1306/2013, и в съответствие с член 8, параграф 1 от Регламент (ЕС) No 1307/2013, сумите на плащанията по смисъла на член 2, буква г) от Регламент (ЕО) No 73/2009 на Съвета (5), които се отпускат на даден земеделски стопанин над сумата от 2 000 EUR по заявление за помощ, подадено за календарната 2014 година, се намаляват с 1,302214 %.
 2. Намалението, предвидено в параграф 1, не се прилага в България, Хърватия и Румъния.
 Член 2
 Регламент за изпълнение (ЕС) No 879/2014 се отменя.
 Член 3
 Настоящият регламент влиза в сила на седмия ден след деня на публикуването му в Официален вестник на Европейския съюз.
 Той се прилага от 1 декември 2014 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 ноември 2014 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 549.
 (2) COM(2014)175.
 (3) Регламент за изпълнение (ЕС) No 879/2014 на Комисията от 12 август 2014 г. за определяне на ставката на корекция на директните плащания, предвидени в Регламент (ЕО) No 73/2009 на Съвета, за календарната 2014 година (ОВ L 240, 13.8.2014 г., стр. 20).
 (4) Регламент (ЕС) No 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) No 637/2008 на Съвета и Регламент (ЕО) No 73/2009 на Съвета (ОВ L 347, 20.12.2013 г., стр. 608).
 (5) Регламент (ЕО) No 73/2009 на Съвета от 19 януари 2009 г. за установяване на